Vaippaniluri

Vaippaniluri (Hylurgops palliatus) on kärsäkkäiden (Curculionidae) heimoon kuuluva hyönteislaji. Vaippaniluri on väriltään punertavan ruskea ja sen etuselkä on eteenpäin kapeneva, peräkuopaton kaarnakuoriainen, joka on pituudeltaan noin 2,5-3,2 mm. Vaippaniluri on kuusien ja mäntyjen tuholainen eläen niiden kuoren alla. Vaippaniluri suosii elinympäristönään kaatuneita sekä pystyyn kuolleita puita, puutavaraa, hakkuutähteitä sekä kantoja. Laji on laajasti levinnyt maailmalla ja yleinen myös Suomessa.

Vaippanilurin luontaisia saalistajia ovat ainakin: kaarnahukkien (Corticeus) sukuun kuuluvat isohukka (Corticeus fraxini) ja Corticeus pini, konnakuoriaisten (Epuraea) sukuun kuuluvat soikokonnakas (Epuraea marseuli) ja Epuraea unicolor sekä litteämäihiäinen (Glischrochilus quadripunctatus), hukkakartukas (Nudobius lentus), havusoukkotylppö (Paromalus parallelepipedus), havuarpitylppö (Plegaderus vulneratus), kaarniaisten (Rhizophagus) sukuun kuuluvat lattakaarniainen (Rhizophagus depressus) ja vähäkaarniainen (Rhizophagus fenestralis syn. Rhizophagus parvulus)  ja kämäräpihkalude (Scoloposcelis pulchella).Centre for Agriculture and Biosciences International (CABI): Hylurgops palliatus (lesser spruce shoot beetle) 

 Lähteet 

 Aiheesta muualla 
Laji.fi: Vaippaniluri (Hylurgops palliatus)
Metsäntutkimuslaitos (Metla): Vaippaniluri (Hylurgops palliatus) 
ITIS: Hylurgops palliatus 
University of Michigan, Animal Diversity Web (ADW): Hylurgops palliatus 
Iowa State University, Bug Guide: Species Hylurgops palliatus
Pherobase: Semiochemicals of Hylurgops palliatus, the Lesser spruce shoot beetle 

Luokka:Kaarnakuoriaiset
Luokka:Kasvien tuhohyönteiset